text: Danmarks hyggeligste havefestival
  17 juni 2012 kl. 17.53
  Museumsgården Karensminde i Grindsted slog søndag portene op til det, de selv kalder Danmarks hyggeligste havefestival.
  Det var femte år i træk, at der blev afholdt havefestival. 
  Museumsgården Karensminde var i dagens anledning omdannet til en markedsplads, hvor der blandt andet var nye planter, som blev præsenteret for første gang i Danmark. 
  Der var naturligvis også masser af frø samt krydderurter og kunsthåndværk. 
  Og udover en god handel kunne man også få sig en havesnak med udstillerne og høre foredrag om for eksempel pæoner.
  